**Әл-Фараби атындағы Қазақ ұлтты**

**Әл-Фараби атындағы ҚазҰУ**

**ЖОО дейінгі білім беру факультеті**

**Шетелдіктердің тілдік және жалпы білім беру дайындығы кафедрасы**

**КҮЗГІ ЕМТИХАН БАҒДАРЛАМАСЫ**

**Қазақ тілі шет тілі ретінде. Лексика. Грамматика. Оқылым.**

**Базалық деңгей А1. ННП**

**Емтихан өткізу формасы – ауызша, сұрақ-жауап;**

**Мақсаты:** тіл меңгерушінің ПОӘК мақсаттарына сәйкес пән аясында қарым-қатынастық құзіреттілік жүйесін тексеру, қазақ тілінің құрылымдық, мағыналық, коммуникативтік-функционалдық сипатын білу деңгейін, жинақтаған білім мен дағдыларын сөйлеу жағдаятына сай қолдана білу қабілетін тексеру;

**Міндеттер:** емтихандық тапсырма мен сұрақтарды бағдарламада көрсетілген коммуникативтік құзыреттіліктер жүйесінде күтілетін нәтижелер негізінде әзірленеді.

Тіл меңгеруші төмендегідей қарым-қатынастық құзірттіліктерді көрсетуі тиіс.

* Әлеуметтік-тұрмыстық саласындағы қарым-қатынасқа оқу және шынайы ситуациялық жағдайларындағы қарапайым тілдік құралдар қолданылған элементарлы сұхбаттарды жүргізу.
* Әңгімелесушінің қарапайым сұхбаттық репликасына адекватты жауап беру. Өзі туралы элементарлы фактілік мағлұматты сұрау және мәлімдеу (шығу тегі, отбасы, білімі, тұтынушының керек-жарағы)
* Тілдік этикеттің ережесін сақтай отырып, жай грамматикалық құрылымды қолданып, оқылған сөздермен сөйлемдерді пайдаланып, әлеуметтік-тұрмыстық орта қарым-қатынасындағы стандарттық ситуацияларға жай сұхбаттарды жүргізу.
* Жеке, тұрмыстық, мәдени тақырыпта әңгімелер құрастыру (өзі, отбасы, өзге адамдар туралы, оқуы немесе болашақ мамандығы, тұратын жері туралы, елі, қаласы, ұлттық тағамдары, мерекелері туралы);
* Жеке өз басына қатысты қысқаша мәтін, өмірбаян (өзінің немесе ойдан шығарылған) оқиға туралы қысқаша мәлімет, жеке хат немесе тұрмыс тақырыптарында әңгіме құрастыру.
* Берілген тақырып аясында өзінің ойын жеткізе алатынын көрсету;
* Өз ойын, пікірін білдіруде (келісу /келіспеу/ мақұлдау/ жоққа шығару /ұнату/ұнатпау/ қуанышын / ризашылығын / өкінішін білдіру) эмоционалды-экспрессивті құрылымдарды жүйелі, орынды қолдану;
* Оқылым бойынша қысқаша түрлі тақырыптағы көркем-әдеби емес мәтіндерді оқып, керекті ақпаратты тауып өз сөзімен баяндау. Мәтіннің негізгі мағыналық бөлігін ажыратып, айтар ойын жеткізу. Оған баға беру.

**Бағалау саясаты.**

Критериалды бағалау: дескриптер бойынша оқытудың нәтижелеріне қатысты, құзыреттіліктің қалыптасуын тексеру.

**Когнитивтік ОН және ЖИ**

|  |  |  |  |  |
| --- | --- | --- | --- | --- |
| Бағалау параметрі | Өте жақсы | Жақсы | Қанағатанарлық | Қанағаттанарлықсыз |
| **Біліктілік параметрлері деңгейге сай сөйлеу әрекетінің тыңдап түсіну, оқу, сөйлеу(монологтық, диалогтық) түрлерін бағалау арқылы жүзеге асады.**  **Білім:** Бастапқы деңгейге сәйкес лексикалық, грамматикалық минимумды есте сақтап, қазақ тіліндегі жалғаулар мен етістіктің шақтары, етістіктің меңгерілуі, жай сөйлемнің құрылымдық, мағыналық сипатын, сөйлеу әдебін меңгеріп, түсіндіре алады.**Түсіну:** Тақырып аясында лексикалық бірліктердің мағынасын ажыратып, олардың сөйлем құрылымындағы грамматикалық формасын түсініп ажыратады;Жай сөйлемдердің құрылымын, жасалу жолдарын, мағынасын түсініп, ажырата алады.**Білім:** Сөйлемнің, мәтіннің құрылымдық, мағыналық сипатын, сөйлеу әдебін меңгеріп, түсіндіре алады;.**Түсіну:** Берілген мәтіндерді оқып, мазмұнын түсінеді, оның мазмұнын талдап түсіндіре алады.Мәтінде қолданылған лексика-грамматикалық материалдың мағынасын толық түсініп ажырата алады. | Барлық сұрақтарға толық жауап береді | Барлық сұрақтарға айтарлықтай жауап береді | Жауабында түсінуден мәселелер бары байқалады  | Жауабында сұрақты мүлдем түсінбегені байқалады  |

**Функционалдық ОН және ЖИ**

|  |  |  |  |  |
| --- | --- | --- | --- | --- |
| Бағалау параметрі | Өте жақсы | Жақсы | Қанағатанарлық | Қанағаттанарлықсыз |
| **Қолдану:** Жинақтаған білім мен дағдыларын шынайы тілдік қатынаста қолдануға, тақырып аясында тілдің әлеуметтік-функционалдық мағыналарын таңдап қолдану;**Қолдану:**. Коммуникативтік қарым-қатынасқа түсу(түсіну, түсіндіру, жауап қайтару, пікір білдіру, ақпаратты жеткізу, ойды логикалық түрде аяқтау) үшін осы деңгейге арналған тілдік құралдарды тыңдаушыға ықпал ету құралдарын толық пайдалана алады;.Тақырыптар бойынша сұрау, қайталап сұрау, жауап беру, реплика айту (келісу, келіспеу), қорытындылау арқылы сұхбатқа қатыса алады;**Қолдану:**Сөйлеу әрекеті түрлеріндегі коммуникативтік айтылымдарды түсініп және талдап, оған сай тілдік құрылымдарды таңдап орынды қолданады;.**Қолдану:**Сөйлемнің жасалу жолын және коммуникативтік міндетін нақты түсініп мәтін оқуда, жазуда орынды пайдаланады.**Қолдану:** Күнделікті немесе кәсіби бағдарлы бейімделген және нақты мәліметі бар, шағын көлемді түпнұсқа мәтіндерді талдап, түсіндіреді. | Барлық сұрақтарға толық жауап береді | Барлық сұрақтарға айтарлықтай жауап береді | Жауабында түсінуден мәселелер бары байқалады  | Жауабында сұрақты мүлдем түсінбегені байқалады |

**Білімді бағалау шкаласы:**

|  |  |  |  |
| --- | --- | --- | --- |
| **Әріппен бағалау жүйесі** | **Баллдың****цифрлық****эквиваленті** | **%-дық мәні** | **Дәстүрлі бағалау жүйесі** |
| А | 4,0 | 95-100 | Өте жақсы |
| А- | 3,67 | 90-94 |
| В+ | 3,33 | 85-89 | Жақсы |
| В | 3,0 | 80-84 |
| В- | 2,67 | 75-79 |
| С+ | 2,33 | 70-74 | ҚанағаттанарлықҚанағаттаналарлықсыз |
| С | 2,0 | 65-69 |
| С- | 1,67 | 60-64 |
| D+ | 1,33 | 55-59 |
| D | 1,0 | 50-54 |

**Емтиханның мазмұны**

Емтихан мазмұны ПОӘК көрсетілген мақсаттар мен міндеттерге, күтілетін нәтижелерге сай сұрыпталған материалдар негізінде жасалған. Деңгейге сай сұрыпталған тұрмыстық, әлеуметтік, оқу-мәдени орындарында орындалатын тілдік қарым-қатынастар жүйесіне негізделген.

**Емтиханға шығарылған тапсырма түрлері. Толық жауап берілуі тиіс.**

1. Берілген мәтінмен жұмыс.
2. Берілген тақырып бойынша монологтық айтылым құрастыру.
3. Берілген грамматикалық тапсырманы орындау

**Емтихан сұрақтарының түрлері**

1. Тапсырма бойынша деңгейге сай таныс емес мәтінді оқып, түсінген мазмұнын баяндау керек. Емтихан алушымен мәтін бойынша сұрақ жауапқа түсу;
2. Екінші тапсырма- емтихан билеті бойынша таңдап алынған ауызша айтылым тақырыбына монологтық айтылым дайындап айту.

Емтиханға берілетін ауызша айтылымдар тақырыбы.

1. Менің отбасым
2. Досым туралы
3. Менің туған қалам
4. Менің елім
5. Менің жаңа достарым
6. Менің оқуым
7. Алматы қаласы
8. Менің бос уақытым
9. Менің Қазақстандағы өмірім
10. Менің арманым
11. Өзім туралы
12. Мен ... жақсы көремін.
13. Менің әуес істерім
14. Менің анам.
15. Мен ... туралы айтқым келеді.

Бірінші тапсырма бойынша тіл меңгерудің стандартына сай (80-100 -150 сөз) 10-12 мәтін таңдап алынады.

Үлгі ретінде берілген:

1. **Мәтінді оқып түсінгеніңізді айтыңыз.**

**Мен бос уақытымды қалай өткіземін.**

 Мен мектепке аптасына алты күн барамын, сондықтан мен тек жексенбі күні демаламын. Жексенбі күні басқа күндерге қарағанда кешірек тұрамын. Қыста мен таңертеңгі астан соң-ақ шаңғы тебуге кетемін. Мен шаңғыны үйімнің жанындағы саябақта тебемін. Мен серуеннен түскі асқа ораламын. Түскі астан кейін демаламын.

 Күнде кешке жолдастарыммен кездесіп тұрамын. Біз музыка тыңдаймыз немесе фильм көреміз. Көктем мен жазда мен демалысымды таза ауада өткіземін. Сенбі күні кешке мен ата-анам тұратын саяжайға кетемін. Онда үйдің жанында өзен бар, мен сонда жүземін. Өзеннің жағасында орман бар, мен сонда барып саңырауқұлақ, жидек теремін.

 Егер көшеде жауын жауып тұрса, мен үйден шықпай, кітап окып, теледидар караймын.

 Күздің басында мен мектептегі достарыммен серуенге шығамын. Біз күндіз сенбі күні кетіп, жексенбінің кешінде ораламыз.

Біз орманда от жағуды, тамақ пісіруді үйренеміз, орманнан су іздейміз. Біз шатырда түнейміз, келесі күні үйге жаяу ораламыз.

1. **Мәтіннен кейінгі тапсырма:**

Сіз бос уақытыңызды қайда өткізесіз?

Сіз бос уақытыңызды қалай өткізесіз?

Сіздің жақсы көретін істеріңіз?

Сіз немен айналысқанды ұнатасыз?

Сіз бос уақытыңызды кімдермен бірге өткізгенді ұнатасыз?

Күтілетін жауап:

Менің бос уақытым көп\көп емес. Егер бос уақытым болса, тауда серуендеймін\ кино көремін\ кітап оқимын. Жазда теңізге бару ұнайды. Әдетте жүзумен, шаңғы тебумен айналысамын. Бос уақытымды достарыммен\отбасыммен өткізгенді ұнатамын.

Екінші тапсырма бойынша монологтық айтылым. Берілген тақырыпты мейілінше толық ашу қажет

**Билеттің 3 тапсырмасы – грамматикалық тапсырманы орындау.**

**Үлгі:**

1. Грамматикалық тапсырма.

Сөйлемді толықтырып жазыңыз. (Тәуелдік жалғау)

Менің дос... бар. Оның ат... Дастан. Ол жақсы жігіт. Дастанның ит... бар. Оның ит...нің ат... Ақтабан. Ол сүйкімді ит. Ал сенің ит... бар ма?

**Емтихандық билет үлгісі.**

Билет №1

Қазақ тілі шет тілі ретінде

(Лексика. Грамматика. Оқылым. Жазылым) пәні бойынша

1. Мәтінді оқып, сұрақтарға жауап беріңіз.
2. «Досым туралы» тақырыбы бойынша монолог құрастырып айту.
3. Берілген грамматикалық тапсырманы орындаңыз.

**Әдебиеттер:**

1. Қазақ тілі – шет тілі ретінде (Базалық деңгей) 1-кітап Оқу құралы. -Алматы, 2017 – 244 бет, «Қазақ университеті»
2. Қазақ тілі – шет тілі ретінде (Жалғастырушы деңгей) 2-кітап Оқу құралы. Алматы, 2017 – 140 бет, «Қазақ университеті»
3. Нұршайықова Ж.Ә., Мұсаева Г.Ә. Қазақ тілі. Алғаш бастаушыларға арналған оқу құралы Мәдениет және ақпарат министрлігі. Тіл комитеті. – 2-басылым.  –Астана: «1С-Сервис» ЖШС, 2009.
4. Мұсаева Г.Ә., Құрышжанова Ә.Ә., Ахмедова Ж.Ш., Екшембеева Л.В. «Қазақша сөйлегің келе ме?» «Алғашқы қадам» 1-кітап. Алматы: «Балауса», 1998.
5. Бұлдыбаев А.С., Екшембеева Л.В. «Қазақша сөйлегің келе ме?» оқу кешенінің бағдарламасы. Алматы «Балауса», 1998.

**Интернет-ресурстары:**

* 1. [**http://www.soyle.kz**](http://www.soyle.kz)

[**http://qazaqstudy.kz/**](http://qazaqstudy.kz/)